Сұлтанов: Мен - Нұр-Сұлтан қаласының әкімімін!
"Сұлтанов: Мен - Нұр-Сұлтан қаласының әкімімін!" | "https://abai.kz/post/87609"
TITLE: Сұлтанов: Мен - Нұр-Сұлтан қаласының әкімімін!
URL: https://abai.kz/post/87609
META: "Сұлтанов: Мен - Нұр-Сұлтан қаласының әкімімін!" | "https://abai.kz/post/87609"
DATE: 21.03.2019
AUTHOR(s): Abai.kz
TOTAL WORDS: 156
TEXT: Кеше президент Қасым-Жомарт Тоқаев ант қабылдап болысымен, Мемлекет астанасына Нұрсұлтан Назарбаевтың есімін беру керек деген ұсыныс айтқан еді. Президенттің ұсынысын Парламент мақұлдаған соң, Астана қаласының атауы Нұр-Сұлтан қаласы болып өзгерген еді. Бүгін Бас қаланың басшысы Бақыт Сұлтанов қала атауының өзгеруіне қатысты екі ауыз пікірін айтыпты. Елордадағы Наурыз мерекесін тойлауға барған Бәкең, ондағы өзін күткен жұртқа соңғы жаңалықтарды айтып түсіндіруге тырысыпты. "Біз барлығымыз да Астана тұрғындарымыз. Ал мен Қазақстан Республикасының Астанасы - Нұр-Сұлтан қаласының әкімімін. Мен президент Тоқаевтың елдің Бас қаласының атауын өзгертіп, Тұңғыш Президент, жаңа Қазақстанның негізін қалаушы адамның құрметіне оның есімін ұлықтау туралы шешімі дұрыс деп есептеймін. Бұл арқылы біз, Тәуелсіз елдің азаматтары барлығы үшін Елбасына құрметімізді көрсетеміз. Ол біздің еліміз үшін барлығын жасады. Астын сызып айтамын, мемлекетіміздің негізін қалаудағы рөлі ерекше", депті әкім Бақыт Сұлтанов. Әкім қала атауының өзгеруі кезең-кезеңімен жүргізілетінін де айтқан. Сондай-ақ, Бас қаладағы басты нысандар - "Астана Опера", "Астана-Арена", басқа да спорт ғимараттары мен негізгі обьектілердің атауы өзгермейтіні белгілі болды. Abai.kz
